Ifølge Hege Egaas Røen er Sandnes allerede en realfagskommune.
- Skolene er involvert i flere prosjekter innen realfagsfeltet. Vi trenger ikke gjøre mye nytt, men nå får vi på plass en helhetlig realfagsstrategi for alle skolene i Sandnes, sier hun.
Aftenbladet har fått en oversikt over hva Sandnesskolene er med på i år:
«På sporet»: For å redusere andelen med elever med lesevansker. Fire Sandnesskoler med intervensjon i 1. klasse, og fire kontrollskoler.
Russisk matte i samarbeid med Universitet i Stavanger. Syv barneskoler er med i år, og flere vil det bli neste skoleår.
Videreutdanning for lærere og rektorer.
Alle ungdomsskolene er med i den statlige satsningen på ungdomstrinnet, og 6 av ungdomsskolene er med i et forskningsprosjekt for læringsmiljø i regi av Læringsmiljøsenteret ved UiS.
Lærende nettverk innen regning, lesing og vurdering for læring. Hver skole har en ressursperson i regning, lesing og vurdering for læring.
Lederutvikling for skoleledere i lærende nettverk.
- I tillegg har vi et godt samarbeid med blant annet Vitenfabrikken, sier Egaas Røen.